Werkskepping is die enigste oplossing | Netwerk24
Werkskepping is die enigste oplossing
Deur Izak Bergh, Marchand 28 November 2019 00:00
'n Vriend se pa, 'n NG predikant, het eenkeer gesê waar orde en dissipline afwesig is, is daar chaos, en chaos is 'n sinoniem vir "hel". Ek het deur my lewe bevestiging van sy gesegde ervaar.
Sonder orde en dissipline in skole kan daar nie suksesvolle onderrig wees nie. Dieselfde geld gesinne waar die ouers nie beheer oor hul kinders het nie. 'n Stelsel met vaste reëls van moets en moenies moet geld.
In duisende krotbuurte in die land is die lewe chaoties. Armoede weens werkloosheid is die hoofoorsaak. Wat tragies is, is kinders in sulke omstandighede het geen hoop om goeie waardes en beskaafde norme te internaliseer nie en hul kanse om as volwassenes ordelike lewens volgens goeie beginsels te lei, is gering.
Daarom is dit so noodsaaklik dat die regering en die private sektor alles moontlik moet doen om werkskepping te bevorder. Daar word te veel gepraat en te min gedoen om groei en ontwikkeling te bevorder.